
1 Αυγούστου 2016 


ΤΕΥΧΟΣ Α.Α.Π. 


Αρ 


. Φύλλου 159 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Χαρακτηρισμός ως μνημείων δύο κτιρίων σε οι¬ 
κόπεδο φερόμενης ιδιοκτησίας Ιωάννας Καρα- 
μπίκα, στον οικισμό Περλεγκιάνικα Κυθήρων, 
Δήμου Κυθήρων, Νομού Αττικής, Περιφερειακής 
Ενότητας Νήσων, Περιφέρειας Αττικής. 

2 Χαρακτηρισμός του Ι.Ν. Αγίου Δημητρίου Αετο¬ 
χωρίου, Δήμου Αλμωπίας, Π.Ε. Πέλλας, ως νεοτέ- 
ρου μνημείου. 

3 Χαρακτηρισμός ως διατηρητέου του κτιρίου που 
βρίσκεται επί των οδών Δημ. Γούναρη 22 και Κα- 
ραολή- Δημητρίου 2-4 (Ο.Τ. 106) του Δήμου Πει¬ 
ραιά (Ν. Αττικής) φερόμενο ως ιδιοκτησία Ναυτι¬ 
κού Απομαχικού Ταμείου και καθορισμός ειδικών 
όρων και περιορισμών δόμησης αυτού. 

4 Χαρακτηρισμός των οδικών τμημάτων της μελέ¬ 
της «Κόμβος Γερακαρούς- Αγ. Πρόδρομος» και 
της υφιστάμενης οδού «Ζαγκλιβέρι-Αδάμ-Δου- 
μπιά», ως τμημάτων του Πρωτεύοντος Επαρχια¬ 
κού Δικτύου. 


ΑΠΟΦΑΣΕΙΣ 

Αριθμ. ΥΠΠΟΑ/ΓΔΑΜΤΕ/ΔΠΑΝΣΜ/ 
222967/18808/2879 (1) 

Χαρακτηρισμός ως μνημείων δύο κτηρίων σε οι¬ 
κόπεδο φερόμενης ιδιοκτησίας Ιωάννας Καρα- 
μπίκα, στον οικισμό Περλεγκιάνικα Κυθήρων, 
Δήμου Κυθήρων, Νομού Αττικής, Περιφερεια¬ 
κής Ενότητας Νήσων, Περιφέρειας Αττικής. 

Ο ΥΠΟΥΡΓΟΣ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 90 του Π.δ. 63/2005 (Α' 98) «Κωδικο¬ 
ποίηση της Νομοθεσίας για την Κυβέρνηση και τα Κυβερ¬ 
νητικά Όργανα» καθώς και ότι από την εφαρμογή των 


κανονιστικών αυτών διατάξεων δεν προκαλείται δαπάνη 
σε βάρος του Κρατικού προϋπολογισμού. 

β)Του Ν. 2039/1992 (Α' 61) «Περί Κύρωσης της Σύμβα¬ 
σης για την προστασία της Αρχιτεκτονικής Κληρονομιάς 
της Ευρώπης». 

γ) Του Ν. 3028/2002 (Α' 153) «Για την προστασία των 
Αρχαιοτήτων και εν γένει της Πολιτιστικής Κληρονομιάς» 
ιδίως του άρθρου 6 παρ. 4. 

δ) Του Π.δ. 104/2014 (Α' 171) «Οργανισμός Υπουργείου 
Πολιτισμού και Αθλητισμού» όπως τροποποιήθηκε και 
ισχύει μετά άρθρα 31 και 34του Ν. 4305/2014, καθώς και 
το Π.δ. 191/2003 (Α' 146) «Οργανισμόςτου Υπουργείου 
Πολιτισμού» κατά το μέρος που αυτό διατηρείται σε ισχύ 
με το άρθρο 70 του Π.δ. 104/2014. 

ε) Του άρθρου 1 του Π.δ. 70/2015 (Α' 114) «Ανασύστα¬ 
ση των Υπουργείων.... » σχετικά με τη σύσταση Υπουρ¬ 
γείου Πολιτισμού και Αθλητισμού. 

στ) Του Π.δ. 73/2015 (Α' 116) «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών 
Υπουργών και Υφυπουργών». 

ζ) Την υπ' αρ. ΥΠ Π ΟΑ/ΓΔΔΥΗΔ/ΔΔΑΑΔ/ΤΔΑΔΤΠ/Α1 / 
272598/33659/30330/23405/6.10.2015 κοινή απόφαση 
του Πρωθυπουργού και του Υπουργού Πολιτισμού και 
Αθλητισμού για το διορισμό Μετακλητού Γενικού Γραμ¬ 
ματέα του Υπουργείου Πολιτισμού και Αθλητισμού (ΦΕΚ/ 
ΥΟΔΔ/706/6.10.2015). 

2. Την υπουργική απόφαση ΥΠΠΟ/ΔΟΕΠΥ/ΤΟΠΥΝΣ/ 
14/3698/20.01.2004 «Οργάνωση και λειτουργία των Συμ¬ 
βουλίων του Ν. 3028/2002» (Β 70). 

3. Την κοινή υπουργική απόφαση ΥΠΠΟ/ΓΝΟΣ/49610/ 
28.11.1990 (ΦΕΚ 743/Β729.11.1990) «Εξαίρεση από τον 
περιορισμό των τριών υπογραφών». 

4. Την εισήγηση της Διεύθυνσης Προστασίας και Ανα- 
στήλωσης Νεώτερων και Σύγχρονων Μνημείων και τα 
λοιπά στοιχεία του φακέλου. 

5. Την ομόφωνη γνωμοδότηση του Κεντρικού Συμ¬ 
βουλίου Νεωτέρων Μνημείων, σύμφωνα με το αριθ. 18/ 
30.6.2016 πρακτικό, (θέμα 9ο), αποφασίζουμε: 

το χαρακτηρισμό ως μνημείων, σύμφωνα με τις δια¬ 
τάξεις του άρθρου 6 παρ. 1 β και 1 γ του Ν. 3028/2002, 
των δύο κτιρίων σε οικόπεδο φερόμενης ιδιοκτησίας 
Ιωάννας Καραμπίκα, στον οικισμό Περλεγκιάνικα Κυθή¬ 
ρων, Δήμου Κυθήρων, Νομού Αττικής, Περιφερειακής 

Ενότητας Νήσων, Περιφέρειας Αττικής, διότι μετην απλή 
λαϊκή αρχιτεκτονική τους, τη χρήση των υλικών και την 
τυπολογία τους αποτελούν τεκμήρια της οικονομικής 
πολιτιστικής και πολιτισμικής ανάπτυξης της περιοχής 
στα μέσα του 19ου αιώνα. 

Η παρούσα δεν αποτελεί αναγνώριση κυριότητας ή 
τίτλου ιδιοκτησίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 2016 

Ο Υπουργός 

ΑΡΙΣΤΕΙΔΗΣ ΜΠΑΛΤΑΣ 


Αριθμ. ΥΠ Π ΟΑ/ΓΔΑΠ Κ/Δ ΒΜΑ/ΤΒΑΧΜΑΕ/ 
200364/120230/4380/ 1392 (2) 

Χαρακτηρισμός του Ι.Ν. Αγίου Δημητρίου Αετο¬ 
χωρίου, Δήμου Αλμωπίας, Π.Ε. Πέλλας, ως νεό¬ 
τερου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

Τις διατάξεις: 

1) Του Π.δ. 63/2005 «Κωδικοποίηση της Νομοθεσίας 
για την Κυβέρνηση και τα Κυβερνητικά Όργανα» (ΦΕΚ 98/ 
Α/22-4-2005). 

2) Του Π.δ. 70/2015 (ΦΕΚ 114/Α/22-9-2015) «Ανασύ¬ 
σταση των Υπουργείων Πολιτισμού και Αθλητισμού... 
Υπουργείο Οικονομίας Ανάπτυξης και Τουρισμού». 

3) Του Π.δ. 73/2015 (ΦΕΚ 116/Α/23-9-2015) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

4) Τη με αρ. ΥΠΠΟΑ/ΓΔΔΥΗΔ/ΔΔΑΑΔ/ΤΔΑΔΤΠ/Α1/ 
272598/33659/30330/23405/6-10-2015 (ΦΕΚ/ΥΟΔΔ/ 
706/6-10-2015) κοινή απόφαση του Πρωθυπουργού και 
του Υπουργού Πολιτισμού και Αθλητισμού. 

5) Την κοινή υπουργική απόφαση ΥΠ.ΠΟ/ΝΟΣ/ 
49610/28.11.1990 (ΦΕΚ 743/Β729.11.1990) «Εξαίρεση 
από τον περιορισμό των τριών υπογραφών». 

6) Του Ν. 3028/2002 (ΦΕΚ 153/Α728.6.2002) «Για την 
προστασία των Αρχαιοτήτων και εν γένει της Πολιτιστι¬ 
κής Κληρονομιάς». 

7) Του Π.δ. 104/2014 (ΦΕΚ 171 /Α/28-8-2014) «Ορ¬ 
γανισμός Υπουργείου Πολιτισμού και Αθλητισμού», 
όπως τροποποιήθηκε και ισχύει με τα αρ. 31 και 39 του 
Ν. 4305/2014 (ΦΕΚ 237/Α/31-10-2014). 

8) Την ομόφωνη γνωμοδότηση του Κεντρικού Συμ¬ 
βουλίου Νεωτέρων Μνημείων, όπως διατυπώθηκε στην 
με αριθμ. 12/14-4-2016 Συνεδρία του, αποφασίζουμε: 

χαρακτηρίζουμε ως νεότερα μνημεία τον Ιερό Ναό. 
Αγίου Δημητρίου Αετοχωρίου, Δήμου Αλμωπίας, Π.Ε. 
Πέλλας και τις κατασκευές που βρίσκονται εντός του 
λιθόκτιστου περιβόλου, ήτοι το κωδωνοστάσιο και το 
βορινό βοηθητικό υπόστεγο χώρο, σύμφωνα με τις δια¬ 
τάξεις του άρθρου 6 του Ν. 3028/2002, διότι διατηρούν 
πλήρως τα αυθεντικά αρχιτεκτονικά και καλλιτεχνικά 
τους στοιχεία, τα οποία αποτελούν μαρτυρία πολιτισμι¬ 
κών στοιχείων της περιοχής. 


Η απόφαση αυτή, η οποία δεν προκαλεί δαπάνη σε 
βάρος του Κρατικού Προϋπολογισμού, να δημοσιευθεί 
στην Εφημερίδα της Κυβερνήσεως. 

Αθήνα, 16 Ιουνίου 2016 
Ο Υπουργός 

ΑΡΙΣΤΕΙΔΗΣ ΜΠΑΛΤΑΣ 


Αριθμ. 35699 _ (3) 

Χαρακτηρισμός ως διατηρητέου του κτιρίου που 
βρίσκεται επί των οδών Δημ. Γούναρη 22 και Κα- 
ραολή- Δημητρίου 2-4 (Ο.Τ. 106) του Δήμου Πει¬ 
ραιά (Ν. Αττικής) φερόμενο ως ιδιοκτησία Ναυτι¬ 
κού Απομαχικού Ταμείου και καθορισμός ειδικών 
όρων και περιορισμών δόμησης αυτού. 

Ο ΥΠΟΥΡΓΟΣ ΚΑΙ Ο ΑΝΑΠΛΗΡΩΤΗΣ 
ΥΠΟΥΡΓΟΣ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις της παρ. 3 (εδάφιο α., β.) του άρθρου 6 
του Ν. 4067/2012 «Νέος Οικοδομικός Κανονισμός» (Α'79). 

2. Τις διατάξεις των άρθρων 26 και 27 του Ν. 4030/2011 
«Νέος τρόπος έκδοσης αδειών δόμησης, ελέγχου κατα¬ 
σκευών και λοιπών διατάξεων» (Α'249), όπως τροποποιή¬ 
θηκαν με το άρθρο 49 (παρ. 6 και 7) του Ν. 4178/2013 
«Αντιμετώπιση της Αυθαίρετης Δόμησης - Περιβαλλο¬ 
ντικό ισοζύγιο και άλλες διατάξεις» (Α' 174) και όπως το 
άρθρο 27 αντικαταστάθηκε με το άρθρο 21 (παρ. 4) του 
Ν. 4258/2014 «Διαδικασία Οριοθέτησης και ρυθμίσεις 
θεμάτων για τα υδατορέματα - ρυθμίσεις Πολεοδομικής 
νομοθεσίας και άλλες διατάξεις» (Α'94) και ισχύουν. 

3. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που κυ¬ 
ρώθηκε μετο άρθρο πρώτο του Π.δ/τος 63/2005 (Α'98). 

4. Τις διατάξεις του άρθρου 4 του Π.δ/τος 70/2015 
«Ανασύσταση των Υπουργείων Πολιτισμού και Αθλητι¬ 
σμού, Υποδομών, Μεταφορών και Δικτύων, Αγροτικής 
Ανάπτυξης και Τροφίμων. Ανασύσταση του Υπουργείου 
Ναυτιλίας και Αιγαίου και μετονομασία του σε Υπουργείο 
Ναυτιλίας και Νησιωτικής Πολιτικής. Μετονομασία του 
Υπουργείου Πολιτισμού, Παιδείας και Θρησκευμάτων 
σε Υπουργείο Παιδείας, Έρευνας και Θρησκευμάτων, 
του Υπουργείου Οικονομίας, Υποδομών, Ναυτιλίας και 
Τουρισμού σε Υπουργείο Οικονομίας, Ανάπτυξης και 
Τουρισμού και του Υπουργείου Παραγωγικής Ανασυ¬ 
γκρότησης, Περιβάλλοντος και Ενέργειας σε Υπουρ¬ 
γείο Περιβάλλοντος και Ενέργειας. Μεταφορά Γενικής 
Γραμματείας Βιομηχανίας στο Υπουργείο Οικονομίας, 
Ανάπτυξης και Τουρισμού» (Α' 114). 

5. Την υπ'αριθμ. Υ 31/9-10-2015 απόφαση του Πρω¬ 
θυπουργού «Ανάθεση αρμοδιοτήτων στον Αναπλη¬ 
ρωτή Υπουργό Περιβάλλοντος και Ενέργειας, Ιωάννη 
Τσιρώνη» (Β' 2183). 

6. Την από 6-3-2015 (αριθ. Πρωτ. ΥΠΑΠΕΝ 10533/15) 
αίτηση του Ναυτικού Απομαχικού Ταμείου (ΝΑΤ). 

7. Την υπ'αριθμ. 21/3/27-11-2014 γνωμοδότηση του 
Συμβουλίου Αρχιτεκτονικής της Περιφερειακής Ενότη¬ 
τας Πειραιά. 

8. Την από 05-08-2015 αιτιολογική έκθεση της Διεύ¬ 
θυνσης Αρχιτεκτονικής, Οικοδομικών Κανονισμών και 
Αδειοδοτήσεων του Υπουργείου Παραγωγικής Ανασυ¬ 
γκρότησης Περιβάλλοντος και Ενέργειας. 

9. Το γεγονός ότι έχει υποβληθεί η με το υπ'αριθμ. 
36672/1600/520/23-11 -2015 έγγραφο (αρ. πρωτ. ΥΠΕΝ 
51490/26-11-2015,523961/1 -12-2015) ένσταση- αντίρ¬ 
ρηση της ΔιεύθυνσηςΤεχνικών Υπηρεσιών του ΝΑΤ. 

10. Την υπ'αριθμ. 76/16-12-2015 γνωμοδότηση του 
Κεντρικού Συμβουλίου Αρχιτεκτονικής. 

11 .Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται στο σύνολό του ως διατηρητέο το 
κτίριο που βρίσκεται επί των οδών Δημ. Γούναρη 22 και 
Καραολή Δημητρίου 2-4, (Ο.Τ. 106) του Δήμου Πειραιά 
(Ν. Αττικής), φερόμενο ως ιδιοκτησία Ναυτικού Απομα- 
χικούΤαμείου (ΝΑΤ), όπως φαίνεται με μαύρη διαγράμμι¬ 
ση στο σχετικό πρωτότυπο διάγραμμα σε κλίμακα 1:500 
που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών και Γεωχωρικών Πληροφο¬ 
ριών με την υπ'αριθμ. 35699/2016 πράξη του και που 
αντίτυπό του σε φωτοσμίκρυνση συνδημοσιεύεται με 
την παρούσα απόφαση. 

2. Ως διατηρητέο χαρακτηρίζεται το αρχικό κτίριο, 
καθώς και οι εναρμονιζόμενες με αυτό μεταγενέστερες 
προσθήκες, όχι όμως και τα πάσης φύσεως καθ' ύψος 
ή κατ' επέκταση υπάρχοντα προσκτίσματα που το αλ¬ 
λοιώνουν. Ο καθορισμός των προσκτισμάτων που το 
αλλοιώνουν πραγματοποιείται από το Συμβούλιο Αρχι¬ 
τεκτονικής (Σ.Α.). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή τόσο 
των επί μέρους αρχιτεκτονικών ή καλλιτεχνικών και δια- 
κοσμητικών στοιχείων του, όσο και του κτιρίου συνολικά, 


πλην των προκτισμάτων ή των στοιχείων, για τα οποία 
το Συμβούλιο Αρχιτεκτονικής (ΣΑ) έχει γνωμοδοτήσει 
για την αφαίρεσή τους. 

4. Επιτρέπεται η επισκευή ο εκσυγχρονισμός των 
εγκαταστάσεων, η ενίσχυση του φέροντα οργανισμού, 
καθώς και επεμβάσεις για λόγους λειτουργικούς του δια¬ 
τηρητέου κτιρίου, εφόσον δεν αλλοιώνεται ο αρχιτεκτο¬ 
νικός χαρακτήρας του και δεν θίγονται τα διατηρητέα 
στοιχεία του. 

5. Δεν επιτρέπεται η τοποθέτηση φωτεινών επιγρα¬ 
φών και διαφημίσεων στο διατηρητέο κτίριο. Επιτρέπε¬ 
ται μόνο η τοποθέτηση επιγραφών μικρών διαστάσεων 
που πληροφορούν για τη χρήση των χώρων του κτιρίου. 

6. Αιτήσεις για προσθήκη στο διατηρητέο κτίριο απο- 
στέλλονται στην αρμόδια Υπηρεσία του ΥΠΕΝ με γνώμη 
του Συμβουλίου Αρχιτεκτονικής (ΣΑ) για ειδικές ρυθμί¬ 
σεις, σύμφωνα με τις διατάξεις του άρθρου 6 παρ. 3γ του 
Ν. 4067/2012 (Α 79/ 2012), εφόσον δεν παραβλάπτεται 
το διατηρητέο κτίριο και ο χώρος που το περιβάλλει. 

7. Για οποιαδήποτε επέμβαση στο εξωτερικό και εσω¬ 
τερικό του διατηρητέου κτιρίου, όπως και για την τοπο¬ 
θέτηση επιγραφών απαιτείται έγκριση του Συμβουλίου 
Αρχιτεκτονικής. 

8. Επιτρέπεται η καθ'ύψος προσθήκη στο διατηρητέο 
κτίριο, δύο (2) ορόφων σε υποχώρηση έξι μέτρα (6,00 
μ.) από τις ρυμοτομικές γραμμές και δύο και μισό μέτρα 
(2,50 μ.) από το πίσω όριο του οικοπέδου, όπως φαίνεται 
στο διάγραμμα της παραγράφου 1. 

9. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2016 

Ο Υπουργός Ο Αναπληρωτής Υπουργός 

ΠΑΝΑΓΙΩΤΗΣ ΣΚΟΥΡΛΕΤΗΣ ΙΩΑΝΝΗΣ ΤΣΙΡΩΝΗΣ 

Αριθμ. ΔΟΥ/οικ/4181 (4) 

Χαρακτηρισμός των οδικών τμημάτων της μελέ¬ 
της «Κόμβος Γερακαρούς- Αγ. Πρόδρομος» και 
της υφιστάμενης οδού «Ζαγκλιβέρι-Αδάμ-Δου- 
μπιά», ως τμημάτων του Πρωτεύοντος Επαρχια¬ 
κού Δικτύου 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Το Π.δ. 63/2005 (ΦΕΚ 98 Α') «Κωδικοποίηση της 
Νομοθεσίας για την Κυβέρνηση και τα Κυβερνητικά 
Όργανα», όπως τροποποιήθηκε με το Ν. 4320/2015 
(ΦΕΚ 90 Α72015) και ισχύει. 

2. Το Π.δ. 109/2014 (ΦΕΚ 176 Α729-8-2014) «Οργα¬ 
νισμός του Υπουργείου Υποδομών, Μεταφορών και 
Δικτύων». 

3. Το Ν. 2503/1997 (ΦΕΚ 107 Α730-5-1997) «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις». 

4. Το Ν. 3852/2010 (ΦΕΚ 87 Α77-6-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

5. Την κοινή υπουργική απόφαση Δ16α/04/773/ 
29.11.1990 «Περί εξαίρεσης διοικητικών πράξεων ή εγ¬ 
γράφων από τον κανόνα των τριών υπογραφών». 

6. Το Ν. 3155/1955 «Περί κατασκευής και συντηρήσε- 
ως Οδών» και τα εκτελεστικά του Διατάγματα. 

7. Το Β.δ. της 9-8-1955 «Περί Καθορισμού των Εθνι¬ 
κών Οδών κατά τις διατάξεις του Ν. 3155/1955» και την 
Γ 25871/9-7-1963 απόφαση του Υπουργού Δημοσίων 
Έργων «Περί αριθμήσεωςτων Εθνικών Οδών». 

8. Το Β.δ. της 6-2-1956 (ΦΕΚ 47 Α/8-2-1956) «Περί Κα¬ 
θορισμού των Επαρχιακών Οδών των Νομών του Κρά¬ 
τους κατά τις διατάξεις του Ν. 3155/1955». 

9. Το Ν. 1418/1984 «Δημόσια Έργα και ρυθμίσεις συ¬ 
ναφών θεμάτων» και ειδικότερα την παράγραφο 3 του 
άρθρου 25. 

10. Την εγκύκλιο 18/99 με αρ. πρωτ. ΔΜΕΟ/ε/516/ 
10.5.1999 «Περί χαρακτηρισμού οδών ως Εθνικών ή 
Επαρχιακών σύμφωνα με το άρθρο 25, παράγραφος 3 
του Ν. 1418/1984. 

11. Το Β.δ. 465/1970 «Περί όρων και προϋποθέσεων 
εγκαταστάσεως και λειτουργίας αντλιών καυσίμων προ 
πρατηρίων κειμένων εκτός εγκεκριμένων σχεδίων πόλε¬ 
ων και κωμών ή εκτός κατοικημένων εν γένει περιοχών 
και περί κυκλοφοριακής συνδέσεως εγκαταστάσεων 
μετά των οδών», όπως τροποποιήθηκε και ισχύει σήμε¬ 
ρα με το Π.δ. 118/2006. 

12. Το Ν. 653/1977 «Περί υποχρεώσεωςτων παρόδιων 
ιδιοκτητών για την διάνοιξη Εθνικών Οδών κ.λπ.» όπως 
τροποποιήθηκε και συμπληρώθηκε μέχρι σήμερα και 
το Ν.δ. 929/1979 «Περί εκτελέσεως του άρθρου 1 του 
Ν. 653/1977». 

13. Το Π.δ. 209/1998 «Λήψη μέτρων για την ασφάλεια 
υπεραστικής συγκοινωνίας». 

14. Την υπουργική απόφαση ΔΜΕΟ/ε/ο/266/9-3-1995 
(ΦΕΚ 293 Β717-4-1995) «Περί Ανακατάταξης Επαρχιακού 
Οδικού Δικτύου των Νομών της Χώρας». 


15. Την υπουργική απόφαση ΔΜΕΟ/ε/οικ/1308/ 
15.12.1995 (ΦΕΚ 30 Β719-1 -1996) «Κατάταξη Εθνικών 
Οδών περιφερειών Αττικής, Στερεάς Ελλάδας, Θεσσα¬ 
λίας, Ηπείρου, Μακεδονίας και Θράκης σε Βασικό (Πρω¬ 
τεύον), Δευτερεύον καιΤριτεύον Εθνικό Οδικό Δίκτυο». 

16. Την ανάγκη χαρακτηρισμού των οδών που ανα- 
φέρονται στο θέμα, για να εναρμονίζονται οι ανάλογες 
νομοθετικές διατάξεις. 

17. Το Π.δ. 70/2015, Άρθρο 3 (ΦΕΚ 114 Α722-9-2015) 
σύμφωνα με το οποίο το Υπουργείο Υποδομών, Μεταφο¬ 
ρών και Δικτύων που είχε συγχωνευθεί σε Υπουργείο Οι¬ 
κονομίας, Υποδομών, Ναυτιλίας καιΤουρισμού, ανασυνι- 
στάται σε Υπουργείο Υποδομών, Μεταφορών και Δικτύων. 

18. Το Π.δ. 73/2015, (ΦΕΚ 116 Α7 23-9-2015) «Διορι¬ 
σμός Αντιπροέδρου της Κυβέρνησης, Υπουργών Ανα¬ 
πληρωτών Υπουργών και Υφυπουργών». 

Αφού είδαμε: 

Ι.Την υπουργική απόφαση οικ/172273/23-4-2014 
του Υπουργού ΠΕΚΑ με θέμα: Έγκριση Περιβαλλοντι¬ 
κών Ορων για το τμήμα Κόμβος Γερακαρούς-Άγιος Πρό¬ 
δρομος στους Νομούς Θεσσαλονίκης και Χαλκιδικής που 
εκδόθηκε από το ΥΠΕΚΑ/ΕΥΠΕ/Τμήμα Α'. 

2. Το Υπηρεσιακό Σημείωμα υπ.' αριθμό 3/15-2-2016 
από Δ.Ο.Υ. (β) προς Δ.Ο.Υ. (α) δια του οποίου ζητείται 
ο χαρακτηρισμός των οδικών τμημάτων της μελέτης 
«Κόμβος Γερακαρούς-Άγιος Πρόδρομος». 

3. Την απόφαση Δ.Ο.Υ./οικ/1103/1-3-2016 του Γενικού 
Διευθυντή Συγκοινωνιακών Υποδομών δια της οποίας 
εγκρίνονται οι Οριστικές Μελέτες Οδοποιίας και Ισόπε¬ 
δων Κόμβων της μελέτης «Κόμβος Γερακαρούς-Άγιος 
Πρόδρομος». 

4. Την Τεχνική Έκθεση του μελετητή δια της οποίας 
παρέχονται αναλυτικές πληροφορίες για τα γεωμετρικά 
και λειτουργικά χαρακτηριστικά των προς χαρακτηρισμό 
νέων οδικών τμημάτων της μελέτης «Κόμβος Γερακα- 
ρούς-Άγιος Πρόδρομος». 

5. Το απόσπασμα χάρτη ΓΥΣ όπου απεικονίζεται το 
υφιστάμενο Εθνικό και Επαρχιακό Οδικό Δίκτυο της ευ¬ 
ρύτερης περιοχής, ο οδικός άξονας της μελέτης «Γερα- 
καρού-Άγιος Πρόδρομος» και ειδικότερα τα εν θέματι 
οδικά τμήματα. 

και επειδή: 

1 .Τα οδικά τμήματα του θέματος δεν είναι χαρακτηρι¬ 
σμένα, αλλά έχουν τα γεωμετρικά και λειτουργικά χαρα¬ 
κτηριστικά που αντιστοιχούν σε Επαρχιακή Οδό. 

2. Το συνολικό μήκος των οδικών τμημάτων της με¬ 
λέτης «Κόμβος Γερακαρούς-Άγιος Πρόδρομος» είναι 
περίπου 13,8 Κιη με μία λωρίδα πλάτους 3,75ιη ανά κα¬ 
τεύθυνση, ΛΕΑ πλάτους 0,25 ιη και έρεισμα πλάτους 2 ιτι. 

3. Οι υφιστάμενες σήμερα οδοί που εξυπηρετούν την 
διαδρομή Γερακαρού-Άγιος Πρόδρομος έχουν υποβαθ¬ 
μισμένα γεωμετρικά στοιχεία, διέρχονται μέσα από τους 
οικισμούς και εγκυμονούν κινδύνους για την ασφάλεια 
πεζών και οχημάτων. 

4. Η κατά τμήματα βελτίωση του εν λόγω οδικού άξο¬ 
να παρακάμπτει όλους τους οικισμούς: Γερακαρού, Ζα- 
γκλιβέρι, Αδάμ, Δουμπιά, Σανά και Άγιο Πρόδρομο και 
αναβαθμίζει τις κυκλοφοριακές συνθήκες ως προς την 
άνεση, ταχύτητα και ασφάλεια των μετακινήσεων. 

5. Από άποψη χωροθέτησης ο άξονας Γερακαρού-Άγιος 
Πρόδρομος συνδέει την Εθνική Οδό Θεσσαλονίκης-Κα- 
βάλας με την Εθνική Οδό Θεσσαλονίκης-Πολυγύρου. 

6. Ο χαρακτηρισμός των προαναφερομένων οδικών 
τμημάτων είναι απαραίτητος διότι αποτελούν νέες χα¬ 
ράξεις και επίκειται άμεσα η σύνταξη της μελέτης απαλ¬ 
λοτρίωσης. 

7. Το υφιστάμενο οδικό τμήμα «Ζαγκλιβέρι - Αδάμ - 
Δουμπιά» εισέτι αχαρακτήριστο, χρησιμοποιείται και συ¬ 
ντηρείται ως βελτίωση της επαρχιακής οδού 21 «Γερακα- 
ρού-Ζαγκλιβέρι προς Αρναίαν» από τις οικίες Υπηρεσίες, 
διότι έχει αναβαθμισμένα λειτουργικά και γεωμετρικά 
στοιχεία συγκριτικά με το νομοθετημένο «Ζαγκλιβέρι- 
Καλαμωτό-Δουμπιά» όπου μάλιστα το υποτμήμα «Κα¬ 
λαμωτό μέχρι το όριο των Νομών Θεσσαλονίκης και 
Χαλκιδικής» είναι αδιάνοικτο. 

8. Σύμφωνα με την παράγραφο 3 του άρθρου 25 του 
Ν. 1418/1984 επιτρέπεται σε περίπτωση αμφιβολίας σχε¬ 
τικά με τον χαρακτηρισμό τμημάτων οδών ως Εθνικών ή 
Επαρχιακών λόγω παραλλαγών ή χρησιμοποίησής τους 
ως κλάδων κυκλοφοριακών κόμβων ή για άλλους ανά¬ 
λογους λόγους ο καθορισμός να γίνεται με απόφαση 
του Υπουργού Δημοσίων Έργων που δημοσιεύεται στην 
Εφημερίδα της Κυβερνήσεως, αποφασίζουμε: 


εντάσσουμε στο Πρωτεύον Επαρχιακό Οδικό Δίκτυο 
των Νομών Θεσσαλονίκης και Χαλκιδικής: 

1) τα οδικά τμήματα της μελέτης « Κόμβος Γερακα- 
ρούς-Άγιος Πρόδρομος», τα οποία αποτελούν βελτιω¬ 
μένες παραλλαγές υφιστάμενων τμημάτων Επαρχιακών 
Οδών των ως άνω Νομών 

2) Το υφιστάμενο οδικό τμήμα «Ζαγκλιβέρι - Αδάμ - 
Δουμπιά» που χρησιμοποιείται και συντηρείται ως Επαρ¬ 
χιακό Δίκτυο από τις αρμόδιες τοπικές Υπηρεσίες, όπως 
ακριβώς απεικονίζονται στο συνημμένο χάρτη της Δ.Ο.Υ. 

Από τις διατάξεις της απόφασης αυτής δεν προκύ¬ 
πτει δαπάνη σε βάρος του Κρατικού Προϋπολογισμού. 
Η απόφαση αυτή και ο συνημμένος σε αυτή χάρτης, 
με τίτλο: «Χαρακτηρισμός των οδικών τμημάτων της 
μελέτης «Κόμβος Γερακαρούς- Αγ. Πρόδρομος» και 
της υφιστάμενης οδού «Ζαγκλιβέρι - Αδάμ -Δουμπιά», 
ως τμημάτων του Πρωτεύοντος Επαρχιακού Οδικού 
Δικτύου» να δημοσιευθούν στην Εφημερίδα της Κυ¬ 
βερνήσεως. 

Αθήνα, 19 Ιουλίου 2016 

Ο Υπουργός 

ΧΡΗΣΤΟΣ ΣΠΙΡΤΖΗΣ 

